laion/Wikipedia-Exotic huggingface dataset:
פרסים ומועמדויות של דין לואיס

הזמר-יוצר האוסטרלי דין לואיס החל את הקריירה המוזיקלית שלו בשנת 2016 כאשר הוציא את סינגל הבכורה שלו "Waves", אשר קיבל מספר מספר מועמדויות בטקס פרסי המוזיקה של ARIA ובטקס פרסי ה-APRA (אנ'). במהלך הקריירה שלו, זכה לואיס בשלושה פרסי ARIA מתוך 16 מועמדויות, 4 פרסי APRA מתוך 12 מועמדויות, וכן היה מועמד בטקס פרסי המוזיקה של MTV אירופה ובפרסי המוזיקה של National Live (אנ'). טקס פרסי המוזיקה של ARIA הוא טקס פרסים שנתי שבא להכיר במצוינות, חדשנות והישגים בכל סוגות המוזיקה האוסטרלית. לואיס זכה בשלושה פרסים מתוך 16 מועמדויות במסגרת טקס זה. טקס פרסי ה-APRA (אנ') נערך באוסטרליה ובניו זילנד מדי שנה על ידי האגודה האוסטרלית APRA AMCOS (אנ'), ובא להכיר בכישורי כתיבה, במכירות ובהשמעות ברדיו. לואיס זכה בארבעה פרסים מתוך 12 מועמדויות במסגרת טקס זה. פרסי המוזיקה של MTV אירופה מוענקים על ידי Viacom International Media Networks במטרה להוקיר אמנים ומוזיקה בתרבות הפופ. טקס פרסי המוזיקה של National Live (אנ') בא להכיר בתעשיית ההופעות החיות המגוונת של אוסטרליה, ומציין את ההצלחה של ההופעות החיות באוסטרליה. הטקס התקיים לראשונה בשנת 2016. דיסקוגרפיה של דין לואיס אך נכנס ל"רשימת השירים הקצרים" ARIA Awards 2019: Tones and I wins big & Human Nature Hall of Fame, Mediaweek, ‏3 באוקטובר 2019 ARIA Awards nominees revealed: Amy Shark & Genesis Owusu lead the charge, The Music Network, ‏2021-10-19 Rüfüs Du Sol Leads 2022 ARIA Awards Nominees: Full List, The Music Network, ‏2022-10-11 "Classic Timbaland”: Dean Lewis talks new 'Waves Remix EP', The Music Network, ‏5 ביוני 2019 APRA Reveals 2019 Song Of The Year Shortlist - Music Feeds, Music Feeds, ‏1 בינואר 2019 Sarah Aarons wins Four APRA Awards The Complete Winners List - Noise11.com, Noise11.com, ‏2 במרץ 2019 "Tones and I Leads Nominations for 2020 Virtual APRA Awards". Noise11. 7 באפריל 2020. נבדק ב-11 באפריל 2020. {{cite web}}: (עזרה) "2020 Awards". APRA. 7 באפריל 2020. אורכב מ-המקור ב-2020-04-09. נבדק ב-11 באפריל 2020. {{cite web}}: (עזרה) "Full List of Winners". APRA AMCOS. 2020. אורכב מ-המקור ב-2020-05-26. נבדק ב-26 במאי 2020. {{cite web}}: (עזרה) APRA Music Awards, APRA AMCOS (באנגלית אמריקאית) Midnight Oil, Tones And I among big winners at 2021 APRA Music Awards, The Music Network, ‏2021-04-28 Nominees revealed for 2022 APRA Music Awards, The Music Network, ‏2022-04-06 "MTV announces the five nominees for EMA Best Australian Act". Mediaweek. 19 באוקטובר 2018. נבדק ב-9 באוקטובר 2020. {{cite web}}: (עזרה) "THESE ARE THE BIG WINNERS AT THE 2019 MTV EMA". MTV Europe. 3 בנובמבר 2019. נבדק ב-9 באוקטובר 2020. {{cite web}}: (עזרה) "NLMA announce 2018 nominees and Live legend". NLMA. 2 באוקטובר 2018. נבדק ב-5 בספטמבר 2020. {{cite web}}: (עזרה) "Winners of the 2018 NLMA". NLMA. בדצמבר 2018. נבדק ב-5 בספטמבר 2020. {{cite web}}: (עזרה)
פגיעת הטילים בפולין (2022)

פגיעת הטילים בפולין הייתה נפילה של שני טילי שיוט סמוך לעיירה פשבודוב (אנ') שבפרובינציית לובלין שבפולין, קילומטרים בודדים מגבול אוקראינה–פולין (אנ') (כ-100 קילומטרים צפונית ללבוב), ב-15 בנובמבר 2022. באותו יום, בוצעה מתקפת טילים רוסית על ערי אוקראינה, בהן נהרגו מספר אזרחים בקייב ונותקה הספקת החשמל לחלק משמעותי מהמדינה. הטלוויזיה הפולנית דיווחה על פיצוץ בעקבות נפילת הטילים, ממנו נהרגו שני אזרחים פולנים, וכן נפגעו משאית וטרקטור באזור חקלאי על יד העיירה. האירוע הזה היווה את הפגיעה הראשונה באזרחי ברית מדינות נאט"ו במהלך הפלישה הרוסית לאוקראינה, לאחר שמולדובה (שאינה חברה בנאט"ו) נפגעה בפגיעה דומה, ללא נפגעים, מספר ימים קודם לכן. בעקבות פגיעת הטילים בפולין,כינס ראש ממשלת פולין מטאוש מורבייצקי כינוס חירום של ראשי מערכת הביטחון במדינה. בסיום הכינוס הודיעו הרשויות בפולין בהצהרה קצרה כי הם הורו "להעלות את הכוננות של כל כוחות הצבא הפולני". זמן קצר לאחר המתקפה, הודיעה אסטוניה שהיא מוכנה להגן על "כל סנטימטר אדמה של נאט"ו", אמירה ידועה של נשיא ארצות הברית ג'ו ביידן בימיה הראשונים של המתקפה הרוסית על אוקראינה בראשית 2022. בעקבות התקרית וקרבתו לצינור הנפט דרוז'בה הודיע ראש ממשלת הונגריה ויקטור אורבן על כינוס ישיבת חירום של ראשי מערכת הביטחון במדינתו. באותו הלילה, שר ההגנה ההונגרי קרישטוף סלאי-בוברובניצקי קיים שיחת טלפון עם המזכיר הכללי של נאט"ו ינס סטולטנברג. סטולטנברג הודיע בשעות הלילה כי הוא שוחח עם נשיא פולין אנדז'יי דודה, וכי נאט"ו עוקבת מקרוב אחר כל ההתפתחויות. בהמשך הלילה התקיימה שיחת חירום בין נשיא ארצות הברית ג'ו ביידן לנשיא פולין, ובהמשך הגדיר ביידן את המצב כ"מצב רציני ומסוכן". וסגן ראש ממשלת לטביה אמר כי "המשטר הפושע הרוסי ירה טילים שלא רק כוונו לעבר אוכלוסייה אזרחית אלא נפלו בשטח נאט"ו בפולין". בבוקר שלאחר הפגיעה נערך תדרוך עיתונאים על ידי מזכ"ל נאט"ו, בו נאמר כי "אין ודאות לגבי הגורם שירה את הטילים, או לגבי זהות המטרה המקורית שלהם". כמו כן, הוא הסביר ש"קיימת סבירות ששני הפולנים נהרגו מנפל של מערך ההגנה האווירי האוקראיני". ראש ממשלת הולנד מארק רוטה כתב לאחר פגישת ראשי מדינות נאט"ו ש"דבר אחד חשוב להבהיר: אירוע פגיעת הטילים בפולין לא היה מתרחש אלמלא התרחשה מתקפת הטילים הנוראית הרוסית נגד אוקראינה. אנחנו נמשיך לתמוך באוקראינה נגד התוקפנות הרוסית". בנוסף, דובר ממשלת פולין הודיע כי היא שוקלת להפעיל את סעיף 4 של האמנה האטלנטית, האומר כי כל חברה בארגון נאט"ו יכולה לכנס את ראשי כל מדינות הארגון לדיונים ביטחוניים. מנגד, העורכת הראשית של העיתון הרוסי Russia Today השייך למדינה והמקורבת לנשיא פוטין, מרגריטה סימוניאן (אנ'), כתבה בטוויטר כי "פולין קיבלה היום את בלגורוד שלה. איך אתם רוצים את זה?" בתגובה למות שני האזרחים הפולנים. הפלישה הרוסית לאוקראינה יחסי פולין–רוסיה נאט"ו מתקפות הטילים הרוסיות באוקראינה (אוקטובר-נובמבר 2022) סוכנויות הידיעות‏, דיווח: שני הרוגים מטיל רוסי שנחת בפולין, החברה בנאט"ו, באתר וואלה, 15 בנובמבר 2022 ציוץ של ינס סטולטנברג ברשת החברתית אקס (טוויטר) Biden's holds call with Poland's president, CNN (באנגלית) רוסיה: הדיווחים על פגיעת הטילים בפולין - פרובוקציה, באתר "סרוגים" ציוץ של מארק רוטה ברשת החברתית אקס (טוויטר) Poland considering NATO Article 4 activation, says spokesman, מתוך אתר רויטרס (באנגלית) ציוץ של Маргарита Симоньян ברשת החברתית אקס (טוויטר) ערך זה הוא קצרמר בנושא פולין ובנושא היסטוריה. אתם מוזמנים לתרום לוויקיפדיה ולהרחיב אותו.
Nobody Does It Better

"Nobody Does It Better" (בעברית: "אף אחד לא עושה את זה טוב יותר") הוא סינגל מאת הזמרת האמריקאית קארלי סימון, אשר שוחרר ביולי 1977. השיר שימש כשיר הנושא של הסרט "המרגלת שאהבה אותי", העשירי בסדרת סרטי ג'יימס בונד. השיר זכה להצלחה רבה, הגיע למקומות גבוהים במצעדי הפזמונים ברחבי העולם, והיה מועמד לפרסים רבים. השיר נחשב עד היום לאחד משיריה הידועים ביותר של סימון, ולאחד משירי הבונד הטובים ביותר בכל הזמנים. השיר נכתב בידי היוצרת קרול באייר סאגר, והולחן בידי מרווין האמליש (שהחליף את המלחין המיתולוגי של הסדרה ג'ון בארי). סאגר לא חיבבה את השיר וטענה שמילותיו "ריקות להפליא". האמליש וסאגר החליטו להעניק את השיר לקארלי סימון, שהסכימה לבצע אותו אף על פי שבדרך כלל כתבה את רוב שיריה בעצמה. זהו שיר הבונד השני בתולדות הסדרה, שאינו נקרא באותו שם כמו הסרט (אחרי We Have All the Time in the World, שיר הנושא של הסרט בשירות הוד מלכותה). עם זאתף מילות השיר כן כוללות את המילים "המרגל שאהב אותי". השיר שהה שלושה שבועות במקום השני בבילבורד הוט 100, ולא הצליח לעקוף את You Light Up My Life של דבי בון. הסינגל מכר למעלה ממיליון עותקים בארצות הברית, ולפיכך זכה למעמד של תקליט זהב מאיגוד תעשיית ההקלטות האמריקאי. השיר היה מועמד לפרס אוסקר לשיר המקורי הטוב ביותר ולפרס גלובוס הזהב לשיר המקורי הטוב ביותר, אולם הפסיד את שתיהן ל-You Light Up My Life. השיר הגיע למקום ה-67 ברשימת מאה שנים... מאה שירים אשר ריכזה את 100 השירים הגדולים ביותר בתולדות הקולנוע. אין חולק על כך שהשיר הוא אחד משירי הבונד הטובים ביותר, אולם ישנה מחלוקת באשר למיקומו המדויק ביחס לשאר שירי הבונד. הרולינג סטון הכתיר אותו כשיר השלישי הטוב ביותר, הבילבורד כשני הטוב ביותר, וה-USA Today הכתיר אותו כטוב ביותר. השיר הפך לאחד השירים הידועים ביותר של סימון, שאף קראה לאלבום האוסף שלה משנת 1999 בשם The Very Best of Carly Simon: Nobody Does It Better. לשיר בוצעו קאברים בהופעה חיה בידי סלין דיון ולהקת רדיוהד. מידע על היצירה "Nobody Does It Better" באתר מיוזיק בריינז מידע על הקומפוזיציה "Nobody Does It Better" באתר AllMusic גרסאות נוספות ל"Nobody Does It Better" באתר SecondHandSongs באנגלית, את המילה Spy ניתן לתרגם גם כ"מרגל" וגם כ"מרגלת", ומכיוון שבסרט ישנם גם מרגלת וגם מרגלת (ג'יימס בונד ואניה אמסובה, בחרו המתרגמים לעברית לקרוא לסרט "המרגלת שאהבה אותי". עם זאת, בספר שעליו מבוסס הסרט אין מרגלת אלא רק מרגל, כך שהתרגום הנכון הוא "המרגל שאהב אותי". גם בשפות אחרות תורגם שם הסרט כך, למשל בגרמנית נקרא הסרט Der Spion, der mich liebte (der היא צורת פנייה לזכר). גם בשיר של סימון ישנה התייחסות מפורשת מפיה של אשה ל"מרגל". "Carly Simon, 'Nobody Does It Better' (1977) – The Top 10 James Bond Theme Songs" "Top 10 James Bond Theme Songs Ever". "James Bond theme songs: We rank the exceptional and unremarkable, from Adele to Madonna" "On the scene: Celine Dion live in Las Vegas" & Worst James Bond theme covers"
טל רוכמן

טל רוכמן (נולד ב-28 בנובמבר 1999), הידוע בשם הבמה "Whales" (לשעבר: "Sex Whales"), הוא מפיק דאבסטפ ותקליטן ישראלי. נכון לספטמבר 2023, רוכמן ממוקם במקום ה-8 ברשימת האמנים הישראלים המושמעים ביותר בספוטיפיי עם כ-1.4 מיליון מאזינים חודשיים, ומאות מיליוני השמעות. בגיל צעיר, אובחן רוכמן בתסמונת טורט, אשר הציבה בפניו מגבלות שונות בחייו. ב-2008 רוכמן התחיל את הקריירה המוזיקלית שלו בביתו באשדוד, לאחר שלמד בעצמו הפקה מוזיקלית. ב-2013 הוציא את רצועות הדאבסטפ הראשונות שלו תחת שם הבמה "Sex Whales", שיריו הראשונים צברו תאוצה רבה בקרב קהל הדאבסטפ העולמי. ב-2016, שיריו "We Are" ו-"Dead To Me" שוחררו בערוצי היוטיוב NCS ו-Trap Nation. נכון לנובמבר 2022, השירים זכו ל-160 מיליון צפיות באתר. ב-2018, שינה רוכמן את שם הבמה ל-"Whales", ופיתח את הקריירה לממדים בינלאומיים, הכוללים שיתופי פעולה עם מגוון מוזיקאים וזמרים ברחבי העולם, והרחיב את הופעותיו לארצות הברית, סין, מקסיקו ורחבי אירופה. ב-2021 הוציא יחד עם הראפר הישראלי דודו פארוק את השיר "לא רוצה כלום המשוגעת". באוגוסט 2022 רוכמן חתם בסוכנות הבין לאומית United Talent Agency (אנ') (המייצגת בין היתר את אנג'לינה ג'ולי, ג'וני דפ ומרשמלו). באוגוסט 2022 הכריז הידוען שאקיל אוניל על שיתוף פעולה בין השתיים בדף האינסטגרם שלו. נוהג לתעד את חייו ברשתות חברתיות ומתפעל מספר חשבונות המונים יחד כ-250 אלף עוקבים. 2021 – Pelagois 2023 - Two Worlds Apart 2019 – Music I Never Had The Chance To Release 2020 – From the Depths EP 2020 – Destroyer EP 2019 – The Actual End of Dubstep 2019 – Sex EP אתר האינטרנט הרשמי של טל רוכמן Whales, ברשת החברתית אינסטגרם Whales, ברשת החברתית טוויטר Whales, ברשת החברתית פייסבוק Whales, באתר ספוטיפיי זוהר צלח, ‏פרש מבית ספר וכבש את ארה"ב: הסיפור טל רוכמן, באתר ‏מאקו‏, 24 בספטמבר 2020 עומר צוברי, ‏שיעור בדאבסטפ, באתר ‏מאקו‏, 8 בספטמבר 2016 Tal Rochman a.k.a Sex Whales Israeli TV Interview (2016), נבדק ב-2022-11-18 BBC Radio 1 - Annie Nightingale presents..., Laidback Luke and Whales, BBC (באנגלית בריטית) Lisa Kocay, Whales On Coping With Mental Health, ‘Replay’ Collaboration With Kayzo, Forbes (באנגלית) WHALES on Instagram: "So excited to announce I will be joining United Talent Agency under Megan Braley's representation! It's such an honor to be a part of a family that includes some of my favorite artists and absolute superstars. This is a big milestone for my career, and after 10 years of this project, it really shows that new heights are reachable and the sky is the limit for what’s coming next. ❤️ Thankful & motivated to keep pushing boundaries 🙏", Instagram (באנגלית) DJ DIESEL on Instagram: "2 of the biggest Shaq’s Bass All star to date went a little something like this… 😤 🎥: @acremedia Song: 🆔 - @whalesfm X @djdiesel", Instagram (באנגלית)
שלושה בחורים בשם מייק

שלושה בחורים בשם מייק (באנגלית: Three Guys Named Mike) הוא סרט אמריקאי משנת 1951. מרסי לואיס היא בחורה צעירה מאינדיאנה עם אמביציות להיות דיילת ולראות את העולם, היא לוקחת קורס בחברת התעופה אמריקן איירליינס ועוברת אותו, הטיסה הראשונה שלה היא ככל הנראה הטיסה האחרונה שלה, וזאת לאחר ששכחה את האוכל של הנוסעים, אך בזכות הטייס מייק ג'יימיסון היא זוכה להזדמנות שנייה. היא עוברת לגור בלוס אנג'לס ביחד עם חברה שהכירה אותה בקורס דיילים, באחת הטיסות היא מכירה את מייק לורנס, סטודנט לתואר שני לביולוגיה, ובאותה טיסה היא כמעט ומאבדת פעם נוספת את עבודתה מכיוון שהיא מאפשרת לנוסעת לעלות לטיסה עם הכלב שלה, עקב כך היא מרותקת לשבוע. היא פוגשת אדם בשם מייק טרייסי שעוזר לה להפעיל את סוללת המכונית שלה. טרייסי עובד במשרד פרסום בשיקגו, שלושת הבחורים שהכירה מופיעים כדי לעזור לה לעבור לבית המגורים החדש שלה כל אחד מקנא לגביה והם מתחרים על תשומת לבה, כשהיא עומדת לעלות על המטוס לעבודתה כל אחד מהמייקים בא ומציע לה נישואין, היא בוחרת לענות בחיוב למייק לורנס והשניים האחרים מודים שהוא הבחור בשבילה. מדיה וקבצים בנושא שלושה בחורים בשם מייק בוויקישיתוף "שלושה בחורים בשם מייק", במסד הנתונים הקולנועיים IMDb (באנגלית) "שלושה בחורים בשם מייק", באתר AllMovie (באנגלית) "שלושה בחורים בשם מייק", באתר Rotten Tomatoes (באנגלית) "שלושה בחורים בשם מייק", במסד הנתונים הקולנועיים KinoPoisk (ברוסית)
רועי גבאי

רועי גבאי (נולד ב-23 באוגוסט 1985) הוא ראש עיריית יבנה החל מנובמבר 2022. רועי גבאי נולד וגדל ביבנה, בן למיכאל ואושרה גבאי. את שירותו הצבאי עשה ביחידה מובחרת ושימש מפקד וקצין בסיירת צנחנים וביחידת דובדבן. גבאי מפקד פלוגה ביחידת מילואים מיוחדת בדרגת רב-סרן. גבאי הוא בוגר תואר ראשון בכלכלה ומדעי המדינה באוניברסיטה העברית ותואר שני בהצטיינות יתרה במדיניות ציבורית במרכז הבינתחומי הרצליה (אוניברסיטת רייכמן) לרבות סמסטר קיץ באוניברסיטת טקסס. שימש שנתיים כיועץ פרלמנטרי בכנסת. לאחר מכן עבד כיזם במספר חברות הזנק, וכן שימש כיועץ לראש מטה הדיור הלאומי במשרד האוצר. במקביל, גבאי היה מרצה לשלטון מקומי ויזמות בממשל במרכז הבינתחומי הרצליה. לאחר מכן, במסגרת ההתמודדות עם נגיף קורונה, שירת במילואים במפקדת "אלון" כקצין נתונים של מערך החקירות האפידימיולוגיות, ולאחר מכן עבר למשל"ט הקורונה של משרד הבריאות, שם הוביל את תחום הבדיקות המהירות. בהמשך, כיהן כראש מטה המנכ"ל במשרד ירושלים ומורשת. גבאי נבחר לראשונה למועצת העיר יבנה בבחירות לרשויות המקומיות ב-2013, כחלק מסיעת "יבנה שלנו", וכיהן כחבר מועצה בקואליציה במשך 5 שנים. באוקטובר 2018 נבחר מטעם סיעת "יבנה במרכז" בראשותו, וכיהן 4 שנים נוספות כחבר מועצה, הפעם באופוזיציה. לאחר פטירתו של ראש העיר צבי גוב-ארי והחלטת משרד הפנים על קיומן של בחירות מיוחדות לראשות העיר יבנה, הודיע גבאי על התמודדותו לתפקיד. בבחירות המיוחדות שנערכו, גבר גבאי על יריביו חיים מסינג ושמעון עשור ונבחר לראש העירייה. בשנת 2022 נבחר גבאי להיות חלק מנבחרת הצעירים המבטיחים עד גיל 40 של שותפויות אדמונד דה רוטשילד ואתר ICE. גבאי נבחר בשנית לראשות עיריית יבנה בבחירות שהתקיימו בפברואר 2024. גבאי נשוי לטל והם הורים לשלושה. מתגורר בשכונה הירוקה ביבנה. מדיה וקבצים בנושא רועי גבאי בוויקישיתוף אתר האינטרנט הרשמי של רועי גבאי וסיעת "יבנה במרכז" רועי גבאי, ברשת החברתית פייסבוק רועי גבאי, ברשת החברתית אקס (טוויטר) רועי גבאי, ברשת החברתית אינסטגרם רועי גבאי, ברשת החברתית LinkedIn מנהל הבחירות לעיריית יבנה, הודעת בחירות רשות מקומית יבנה, באתר עיריית יבנה, ‏24 באוקטובר 2018 סיון חילאי, רועי גבאי נבחר לראשות העיר יבנה, באתר ynet, 16 בנובמבר 2022 יוני גבאי, ראש העיר הבא של יבנה - רועי גבאי, באתר כיכר השבת, ‏16 בנובמבר 2022 אסף הדר, אביחי דלאל, "מקבל את התפקיד ביראת כבוד": רועי גבאי נבחר לראשות עיריית יבנה, באתר ישראל היום, ‏15 בנובמבר 2022 רועי גבאי, 40UNDER40 - הצעירים המבטיחים 2022 - אייס, באתר Ice
חטיבת תכנון ומנהל כח האדם

חטיבת תכנון ומנהל כח האדם (בראשי תיבות: חתומכ"א) היא חטיבה באגף כוח האדם של צבא ההגנה לישראל. החטיבה אמונה על תכנון, ניהול ופיתוח משאבי האנוש בכלל מצבי הסטטוס השונים של החייל, משלב המלש"ב עד השחרור. ראש החטיבה הוא קצין בדרגת תת-אלוף ונקרא ראש חטיבת התכנון ומנהל כוח האדם (רח"ט תומכ"א). ראש החטיבה המכהן הוא תא"ל שי טייב. יחידת מיטב – מופקדת על ביצוע הליכי המיון והשיבוץ של כלל המיועדים לשירות ביטחון (מלש"בים) והחיילים בצה"ל. מנהלת החרדים הצבאית (מח"ץ) – מופקדת על שירות החרדים בצה"ל, כסמכות מקצועית בתחום הליך גיוס החרדים לצה"ל, הכתבת מדיניות והכשרות מקצועיות המיועדות לחיילים החרדים. מנהלת שער לעתיד – מופקדת על תמיכה, ליווי ורווחת החיילים אשר נמצאים לקראת שחרור, מעניקה מגוון כלים לקראת השתלבותם בחברה כאזרחים במדינת ישראל. מנהל לכ"א טכנולוגי אקדמי (מנט"א) – המופקדת על סיוע ולווי לחיילים אשר התמיינו והשתבצו למערך העתודה האקדמית של צה"ל, מהווה כתובת ומוקד מידע לעתודאים משלב האיתור כמועמדים לשירות, בשלבי הקבלה והלימודים, ועד לשלב החזרה לשירות בתקופות החובה והקבע. יעודה להוביל את פיתוח כ"א הטכנולוגי אקדמי בצה"ל ובמערכת הביטחון. ענף תכנון כוח אדם סדיר (עתכ"ס) – אחראית על תכנון ומנהל כוחות האדם הסדירים בצה"ל. הענף עוסק בתכנון אסטרטגי של הקצאות כוח אדם סדיר ליחידות צה"ל שונות. ענף תכנון כוח אדם מילואים (עתכ"ם) – אחראית על תכנון ומנהל כוחות האדם במיל' בצה"ל. הענף עוסק בתכנון אסטרטגי של הקצאות כוח אדם במיל' ליחידות צה"ל שונות. ענף תכנון ומחקר כוח אדם (עתו"ם) – מופקדת על מחקר וחיזוי מגמות אמפיריות בצה"ל ובחברה הישראלית תוך גיבוש אסטרטגיה בתחומים עליהם חתומכ"א אמונה, מתן ידע מחקרי-אקדמי ומערכות מידע מתקדמות לטיוב העבודה החתומכ"אית במקביל לביצוע אינטגרציה פנים-חטיבתית ומימושה הלכה למעשה בת"ע. מנהל אוכלוסיות – מופקדת על סיוע וליווי חיילים המשתייכים לאוכלוסיות מיוחדות במדינת ישראל. כתבה אודות כנס הצגת תוכנית העבודה של חתומכ"א לשנת 2022, באתר צה"ל בעבר נקרא גם - רח"ט תכנון כ"א ורח"ט כ"א. אתר "מתגייסים" של יחידת מיטב עמוד הפייסבוק של יחידת מיטב הסבר על מנהלת החרדים הצבאית, באתר כל זכות דף הפייסבוק של מנהלת החרדים הצבאית כתבה על מנהלת שער לעתיד, באתר צה"ל אתר מנט"א מעמד החלפת ר' עתכ"א סדיר, באתר הפייסבוק של אגף כוח האדם ר' עתכ"ם מרצה לקצינים משוחררים על תוכנית "זינוק לאזרחות", באתר Facebook ר' עתו"ם מציגה את המערכת לזיהוי התאמה לקצונה, באתר אגף התקשוב ההגנה בסייבר עמוד הפייסבוק של מנהל אוכלוסיות, באתר Facebook תיעוד ישיבת כנסת בשיתוף תא"ל איקה אברבנאל, באתר כנסת פחותה, ‏14/01/1997 הוכפל מספר הפטורים לבחורי ישיבה בעשור האחרון, באתר הארץ, 25 ביוני 2001 תיעוד ישיבת כנסת בשיתוף תא"ל אבי זמיר, באתר כנסת פתוחה מירי חסון, הח"כים זעמו: האלוף שטרן "הבריז" מדיון, באתר ynet, 21 בפברואר 2007 רותם סלע, צה"ל כבר לא צבא העם: "פחות ממחצית מבני הנוער בישראל מתגייסים לשירות צבאי", באתר TheMarker‏, 1 ביולי 2008 כתבה - "בני 18 בישראל: הרוב לא מתגייס", באתר Israel Defense ב. ניסני, כתבה - "מתח בצמרת? הרמטכ"ל: "אני עושה את..", באתר כיכר השבת, ‏2012-01-24 פוסט, בעמוד הפייסבוק של אגף כוח האדם פוסט, בעמוד הפייסבוק של אגף כוח האדם פוסט, בעמוד הפייסבוק של אגף כוח האדם פוסט בעמוד הפייסבוק של אגף כוח אדם
קרחון באומן

קרחון באומן (באנגלית: Bowman Glacier) הוא קרחון החודר עמוק אל הקרקע שתחתיו. הקרחון ממוקם ברכס קווארלז, באזור חוף אמונדסן של שטח חסות רוס, שבאנטארקטיקה. אורכו של הקרחון 70 קילומטרים. מוצא הקרחון ברכס קווארלז ובמישור רוסון, שבהרי המלכה מוד, הקרחון זורם ונשפך אל מדף הקרח רוס, בסמוך ממערב לקרחון אמונדסן. הקרחון התגלה בדצמבר 1929 על ידי קבוצת המחקר הגאולוגית, בפיקודו של לורנס גולד שהייתה חלק ממשלחת ריצ'רד בירד לחקר אנטארקטיקה. שמו של הקרחון ניתן לו על ידי ריצ 'רד בירד. הקרחון נקרא על שם ישעיהו באומן, גאוגרף נודע, שהיה הנשיא של אוניברסיטת ג' ונס הופקינס, הממוקמת בעיר בולטימור שבמדינת מרילנד, שבארצות הברית. בין השנים 1935–1949, והיה המנהל של החברה הגיאוגרפית האמריקאית, בין השנים 1915 – 1935.
שטרן (שבועון)

שטרן (גרמנית: Stern, "כוכב") הוא שבועון חדשות גרמני בבעלות קבוצת ברטלסמאן. נוסד על ידי העיתונאי הנרי נאנן, ויוצא לאור מאוגוסט 1948. תפוצתו בשנת 2004 הייתה כ-1.07 מיליון עותקים. בשנת 1983 רכש השבועון ופרסם את יומני היטלר, שהתגלו כמזויפים בבדיקה מדעית. הפרשה הובילה להתפטרות עורכיו, ולמשבר קשה בעיתון בפרט ובעיתונות הגרמנית בכלל. דר שפיגל אתר האינטרנט הרשמי של שטרן (בגרמנית) שטרן, ברשת החברתית פייסבוק שטרן, ברשת החברתית אקס (טוויטר) שטרן, ברשת החברתית אינסטגרם שטרן, באתר אנציקלופדיה בריטניקה (באנגלית) ערך זה הוא קצרמר בנושא תקשורת. אתם מוזמנים לתרום לוויקיפדיה ולהרחיב אותו.
תמלילן (מוזיקאי)

המונח "תמלילן" מפנה לכאן. לערך העוסק בתוכנה שנכללה בגרסאות ישנות של חלונות, ראו תמלילן (תוכנה). תמלילן הוא כותב שירים שכותב את מילות השיר (המילים המושרות), בניגוד למלחין, שכותב את המוזיקה של השיר שעשויה לכלול אך לא רק את המנגינה, ההרמוניה, העיבוד והליווי. הכנסתו של כותב מילים נובעת מתמלוגים שקיבל משירים מקוריים. תמלוגים עשויים לנוע בין 50 אחוז מהכנסות השיר אם הוא נכתב בעיקר עם המלחין, או פחות אם הם כתבו את השיר בשיתוף פעולה. שירים מוגנים באופן אוטומטי בזכויות יוצרים ברגע שהם נמצאים בצורות מוחשיות, כגון הקלטה והשמעה של קול או תווים. בארצות הברית, לפני ששיר מתפרסם או הופך לציבור, מחברו או המוציא לאור שלו צריכים לרשום אותו במשרד זכויות היוצרים בספריית הקונגרס כדי להגן טוב יותר מפני הפרת זכויות יוצרים.[דרוש מקור] שיתוף פעולה לובש צורות שונות. חלק מהמלחינים והמילים עובדים בשיתוף פעולה הדוק על שיר, כאשר לכל אחד מהם יש קלט למילים וללחן. בדרך כלל כותב מילים ממלא את המילים ללחן שכבר נכתב במלואו. דורותי פילדס עבדה בצורה זו. כותבי מילים הוסיפו לעיתים קרובות מילים ללחן קיים, כפי שעשה ג'וני בורק עם סטנדרט הג'אז של ארול גארנר, "מיסטי". שותפויות מסוימות עובדות באופן עצמאי כמעט לחלוטין, למשל, ברני טופין כותב מילים ומעביר אותן לאלטון ג'ון, שלאחר מכן הלחין אותן במוזיקה, עם מינימום אינטראקציה בין שני היוצרים. שיתוף הפעולה של לנון-מקרטני הוא אחד המצליחים בתולדות הפופ וכולל שירים כמו Yesterday ו-A Hard Day's Night. שיתופי פעולה מפורסמים נוספים כוללים את לייבר וסטולר, סולן הרולינג סטונז מיק ג'אגר עם קית' ריצ'רדס. במסורת השירה הנוצרית, לרבים מהיצירות הפופולריות יש מילים שנכתבו כדי להתאים למנגינות קיימות. למזמור חג המולד "איזה ילד זה?" מילותיו נקבעו ללחן עממי אנגלי ישן שהיה קינתו של מאהב, "Greensleeves". המלחין האנגלי רייף וון ויליאמס הציב לחנים עממיים קיימים לשירים ומזמורים, מאת משוררים כמו וויליאם קאופר וצ'ארלס ווסלי, שרבים מהם פרסם ב- "The English Hymnal". דרך אחרת שזה קרה הייתה "נישואין" של מילים ומנגינה לא קשורות, דוגמה ידועה היא "המנון ארצות הברית", ההמנון הלאומי של ארצות הברית, עם מילים שכתב פרנסיס סקוט קי ללחן שהוצמד לו מאוחר יותר של זמר שיכורים ישן.[דרוש מקור] באופרה, הכותב הליבריטי אחראי על כל הטקסט, בין אם מדובר או מושר ברצ'יטטיב או באריה.[דרוש מקור] זמר-יוצר מלחין מילות שירים מדיה וקבצים בנושא תמלילן בוויקישיתוף Portman, Jamie (April 5, 1974). "A great song-writer passes from the scene". The Calgary Herald. p. 81. Retrieved May 1, 2021. "Clipped From Asbury Park Press". Asbury Park Press. 1965-08-09. p. 15. נבדק ב-2022-11-16. The Philadelphia Inquirer 18 May 1976, page Page 15, Newspapers.com (באנגלית) Jason Newman. "It Takes Two:10 Songwriting Duos That Rocked Music History". Billboard.
אוניברסיאדת טאיפיי (2017)

אוניברסיאדת הקיץ ה-29 נערכה בטאיפיי שבטייוואן. במשחקים אלו השתתפו 7,639 ספורטאים מ-145 מדינות שונות. קנקו וטנבה (יפן יפן), זכתה ב-3 מדליות זהב, מהן 2 אישיות יוי אוהאשי (יפן יפן), זכתה ב-3 מדליות, מהן 2 זהב אישיות ו-1 ארד שיבון הוהי (הונג קונג הונג קונג), זכתה ב-2 מדליות זהב אישיות סימונה קואדרלה (הונג קונג הונג קונג), זכתה ב-2 מדליות זהב אישיות שון וויטאקר (אוסטרליה אוסטרליה), זכתה ב-2 מדליות זהב אישיות ג'סטין רס (ארצות הברית ארצות הברית), זכה ב-4 מדליות, 3 זהב, 1 מהן אישית ו-1 כסף אישית גרגוריו פלטריניירי (איטליה איטליה), זכה ב-3 מדליות זהב אישיות ראיין הלד (ארצות הברית ארצות הברית), זכה ב-3 מדליות זהב, 1 אישית במשחה ל-100 מטר חופשי דנס רפשיס (ליטא ליטא), זכה ב-3 מדליות אישיות, 2 זהב ו-1 כסף אנדרו וילסון (ארצות הברית ארצות הברית), זכה ב-3 מדליות זהב, מ הן 2 אישיות איליה שימנוביץ' (בלארוס בלארוס), זכה ב-2 מדליות זהב אישיות משלחת ישראל כללה 40 ספורטאים שהתחרו ב-8 ענפי ספורט. דמיטרי קרויטר הגיע למקום ה-6 בקפיצה לגובה עם תוצרה 2.23 נבחרת בכדורסל הודחה ברבע הגמר על ידי ארצות הברית בהארכה עם תוצאה 111-107 מדיה וקבצים בנושא אוניברסיאדת טאיפיי בוויקישיתוף אוניברסיאדת טאיפיי, ברשת החברתית פייסבוק אתר רשמי
ווטקינס

האם התכוונתם ל... אולי ווטקינס – כדורגלן אנגלי ג'ייסון ווטקינס (שחקן) – שחקן בריטי ג'סיקה ווטקינס – אסטרונאוטית אמריקאית ג'יימס ווטקינס – אדמירל בצי ארצות הברית טיון ווטקינס – זמרת אמריקאית פול ווטקינס – צ'לן ומנצח וולשי
קבוצה דלילה

בטופולוגיה, קבוצה דלילה היא קבוצה שהפנים של הסגור שלה ריק. כלומר, אם A {\displaystyle A} קבוצה, היא תיקרא דלילה אם מתקיים Int ( Cl ( A ) ) = ∅ {\displaystyle {\mbox{Int}}\left({\mbox{Cl}}(A)\right)=\emptyset } . דלילות פירושה, במובן מסוים, ההפך מצפיפות. בעוד שעבור קבוצה צפופה מתקיימת התכונה שכל קבוצה פתוחה במרחב פוגשת אותה (כלומר, יש להן איבר משותף), הרי שקבוצה דלילה מקיימת את התכונה שכל קבוצה פתוחה במרחב מכילה קבוצה פתוחה לא ריקה שזרה לקבוצה הדלילה - כלומר, הקבוצה הדלילה היא "לא צפופה בשום מקום" (ועל כן באנגלית מכנים אותה גם "Nowhere dense"). אם המרחב שלנו הוא הישר הממשי, והקבוצה שלנו היא קבוצת המספרים השלמים, זוהי קבוצה דלילה - הסגור של המספרים השלמים הוא המספרים השלמים, והפנים של קבוצה זו ריק (שכן כל כדור פתוח סביב כל אחד מהמספרים השלמים מכיל גם מספרים לא שלמים). לעומת זאת, קבוצת המספרים הרציונליים אינה דלילה, וזאת למרות שהפנים שלה ריק (כי כל כדור פתוח סביב מספר רציונלי מכיל מספרים אי רציונליים) - זאת מכיוון שהסגור של קבוצת המספרים הרציונליים הוא כל המרחב, ולכן הפנים שלו הוא גם כן כל המרחב. נשים לב, שאת קבוצת המספרים הרציונליים ניתן להציג כאיחוד בן מנייה של קבוצות דלילות (הזזות של קבוצת השלמים במספר רציונלי). תכונה זו לא מתקיימת בישר הממשי כולו. קבוצת המספרים הממשיים לא ניתנת להצגה כאיחוד בן מנייה של קבוצות דלילות. תכונה זו מוכחת על ידי משפט הקטגוריה של בייר. איחוד סופי של קבוצות דלילות הוא קבוצה דלילה. לעומת זאת, איחוד אינסופי של קבוצת דלילות אינו בהכרח קבוצה דלילה. קבוצה שהיא איחוד בן מנייה של קבוצות דלילות נקראת קבוצה מקטגוריה ראשונה, וקבוצות אחרות נקראות קבוצות מקטגוריה שנייה. משפט הקטגוריה של בייר אומר כי במרחבים מסוימים, הפנים של קבוצה מהקטגוריה הראשונה הוא תמיד ריק. קבוצה דלילה, באתר MathWorld (באנגלית)